এই প্রথম কমার্শিয়াল ছবিতে অভিনয় করছেন দর্শনা বণিক। তাও আবার এস কে মুভিজের মতো বড় ব্যানারে। যারপরনাই উত্তেজিত দর্শনা আনন্দবাজার ডিজিটালকে জানালেন, ‘হিমাংশুদাকে বহুদিন চিনি। অভিমন্যুদা আর হিমাংশুদা একদিন আমায় অফিসে ডেকে গল্পটা শোনায়। গল্পটা খুব ভাল লেগে যায়। এ ছবিতে আমার  সঙ্গে আছে শ্রাবন্তী, সোহম, ওম। অন্যদিকে শুভাশিসদা, কাঞ্চনদা, বিশ্বনাথদা, সুপ্রিয়দা। দুর্ধর্ষ কাস্টিং...' ছবির নাম এখনও ঠিক না হলেও আজ ছবির মুহরত হয়ে গেল।কাস্টিং থেকেই বোঝা যাচ্ছে এ ছবি জমজমাট কমেডির গল্প বলবে। 'ছবিতে নর্থ ক্যালকাটার মধ্যবিত্ত মেয়ের চরিত্রে ওমের বিপরীতে অভিনয় করব আমি। দুটো গানও থাকবে। সেরকম কথা হয়েছে। এটা কমার্শিয়াল ছবি হলেও দারুণ লোকেশন। বিদেশ, এ ভাবে শুট করা হবে না কিন্তু! কলকাতার অলিগলিতে এই ছবির লোকেশন। একটা কমার্শিয়াল ছবিকে ঘিরে এই ভাবনাও কিন্তু নতুন' উচ্ছ্বসিত দর্শনা।